രാജഗിരി ആശുപത്രിയില് സൈക്ലിംഗ് ചലഞ്ച് ആലുവ: ഹൃദയദിനാചരണത്തിന്റെ ഭാഗമായി ആലുവ രാജഗിരി ആശുപത്രിയില് ഹൃദ്രോഗ ചികിത്സാ വിഭാഗത്തിന്റെ നേതൃത്വത്തില് സൈക്ലിംഗ് ചലഞ്ച് ബീറ്റ് ദ ഹാര്ട്ട് നടത്തി. നടി പ്രയാഗ റോസ് മാര്ട്ടിനും ആലുവ എംഎല്എ അന്വര് സാദത്തും ചേര്ന്ന് ജിം സൈക്കിള് ചവിട്ടി ഉദ്ഘാടനം ചെയ്തു. ഹൃദയാരോഗ്യം സംരക്ഷിക്കുന്നതില് വ്യായാമത്തിന്റെ പ്രാധാന്യം പൊതുജനങ്ങളിലെത്തിക്കുക എന്ന ലക്ഷ്യത്തോടെയാണ് പെഡല് വിത്ത് അസ് എന്ന ഹാഷ് ടാഗോടെ ചലഞ്ച് സംഘടിപ്പിച്ചത്. ആശുപത്രി ഡയറക്ടര് ഫാ. ജോണ്സണ് വാഴപ്പിള്ളി, മെഡിക്കല് ഡയറക്ടര് ഡോ. ശിവ് കെ. നായര്, കാര്ഡിയോളജി വിഭാഗം തലവന് ഡോ. രാംദാസ് നായക്, ഡോ. റിനറ്റ് സെബാസ്റ്റ്യന്, ഡോ. സുരേഷ് ഡേവിസ്, തുടങ്ങിയവര് പ്രസംഗിച്ചു.